Стилиян Иванов снима "Реквием за Ванга"
"Реквием за Ванга" е най-новият документален филм на режисьора Стилиян Иванов. Той е реализиран по покана на руски инициативен комитет от Москва за честване на 75 годишния юбилей на най-популярната руска лечителка и същевременно д-р на химическите науки Людмила Ким (дългогодишна близка приятелка на леля Ванга). Освен биографична информация лентата представя и практически съвети за лечение на различни заболявания, чрез билки, гимнастика и т.н. Людмила е убедена, че болестите са следствие на неправилно хранене, липса на движение, мрачни мисли и... безверие. Защото, както казва Ким - "истинският лекар е Бог, независимо как го наричаме: Светлина, Енергия, Сила... той помага!" А ето и няколко дихателни упражнение посочени във филма: Вдишайте дълбоко и при издишването произнесете „Хау, хау”,! Сякаш духате в замръзналото стъкло на автомобил. Знаете, че в такъв случай се получава малък отвор. Е, представете си, че през този отвор излизат напрежението, злобата и на тяхно място идва доброто. Следва - „Фу, фу”! духате все едно сте се опарили на огън. Така от бъбреците ви си отиват страховете. Ред е на - „Ш-ш -ш”! Имитирайки съскане на змия вие спасявате черния си дроб. От него си отива злобата. Чрез „С-с-с” от белите ви дробове си тръгва депресията и се увеличава радостното настроение. А изричайки „Хрр” – действате върху панкреаса и слезката. Произнасяйки го се освобождавате от напрежението и грижите. Смехът и „Хи-хи-хи” допринасят за разпределението на енергията от пръстите на краката до последния косъм на главата. Стилиян Иванов започна снимките на 43-тия си документален филм. Работното му заглавие е "Тайнство" и разкрива природосъобразните методи за лечение на безплодие, приложени от лекарския екип на д-р Емилова.